NaiveNeuron/SloPal huggingface dataset:
Šebej, František, poslanec NR SR (2016-03-23):
Sľubujem. (Potlesk.)
Laurenčík, Milan, podpredseda NR SR (2021-10-06):
Procedurálny návrh, pán poslanec Kristián Čekovský, nech sa páči.
Danko, Andrej, podpredseda NR SR (2024-04-17):
Ďakujem. Bez reakcie pani poslankyne na faktickú pani Petrík. To bolo ústne, áno? Ústne. Takže vyhlasujem rozpravu za skončenú. Chce k rozprave zaujať stanovisko navrhovateľ?
V. Veteška, podpredseda NR SR: (2007-01-30):
Otváram všeobecnú rozpravu. Písomne sa nikto neprihlásil. Pýtam sa, kto sa ústne hlási? Nikto sa nehlási ústne. Vyhlasujem rozpravu za skončenú a prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov , tlač 180. Rozhodnutie o pridelení na prerokovanie výborom č. 184. Opäť žiadam pána ministra Izáka, ministra životného prostredia Slovenskej republiky, aby uviedol vládny návrh zákona.
Pčolinský, Peter, podpredseda NR SR (2023-02-02):
Diky. Otváram možnosť prihlásiť sa ústne. Nikto. Uzatváram možnosť prihlásiť sa do rozpravy. Pán navrhovateľ, chcete zaujať ešte záverečné stanovisko? Nie. Pán spravodajca? Nie. Prerušujem rokovanie o tomto bode programu. A dovoľte, aby som privítal na balkóne študentov z gymnázia z Metodovej v Bratislave. Aj vám zatlieskame. (Potlesk.) Prerušujem rokovanie Národnej rady a budeme pokračovať o 14.00 h hodinou otázok na predsedu vlády a na ministrov. Potom by mali nasledovať interpelácie a po nich budeme pokračovať bodom pána ministra Karasa. (Prerušenie rokovania o 12.07 hodine.) (Pokračovanie rokovania o 14.00 hodine.)
Šrobová, Veronika, poslankyňa NR SR (2024-01-17):
Ďakujem za slovo a ďakujem ti, Tamara, za tvoje vystúpenie. Je skvelé si vypočuť takýto erudovaný príspevok. A viem, že ti úprimne záleží na tom, čomu sa už dlho venuješ, a to je ochrana prírody, čo je téma, ktorá má dopad na úplne každého, kto žije na tejto planéte. Na jednej strane tu máme takýto apel na vládnu koalíciu od mladého rozhľadeného človeka, akým si ty, ktorému záleží na budúcnosti, a na druhej strane tu máme poučovanie plné ageizmu, ktorého sme boli svedkami včera zo strany poslanca vládnej koalície, koalície, ktorá nás chce novelou Trestného zákona vrátiť naspäť do divokých 90. rokov, ako sme tu už dnes viackrát počuli. Je smutné, že touto novelou chcú likvidovať ešte aj prírodu a naše životné prostredie. Takže ďakujem ti, Tamara, že na toto upozorňuješ a že tvoj príspevok je naozaj erudovaný, faktický a podľa mňa každému príčetnému človeku by malo záležať na tom, na čom záleží tak veľmi tebe a všetkým nám. Ďakujem.
Mihál, Jozef, poslanec NR SR (2016-09-21):
Ďakujem, pán predsedajúci. Vážené kolegyne, vážení kolegovia, vážení prítomní, dovoľte, aby som uviedol návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, ktorý predkladajú na rokovanie Národnej rady Slovenskej republiky poslanci Jana Kiššová, Ľubomír Galko, Jozef Mihál, Eugen Jurzyca, Jozef Rajtár a Juraj Droba, a v ich poverení uvádzam ako navrhovateľ tento zákon. Cieľom tohto jednoduchého zákona, jednoduchého návrhu je zásadná vec, zrušenie daňových licencií, zrušenie § 46a v zákone. Dovolím si ešte v úvodnom slove povedať, že predpokladáme negatívny dopad tejto zmeny na štátny rozpočet, výpadok približne 70 miliónov eur ročne. Chceme povedať, že návrh zákona nebude mať vplyv na životné prostredie, informatizáciu spoločnosti ani sociálne vplyvy a návrh zákona bude mať pozitívny vplyv na podnikateľské prostredie. Návrh je v súlade s Ústavou Slovenskej republiky, zákonmi a ďalšími všeobecne záväznými právnymi predpismi, ako aj s medzinárodnými zmluvami a inými medzinárodnými dokumentami, ktorými je Slovenská republika viazanáh, ako aj s právom Európskej únie. Ďakujem.
Petrák, Ľubomír, poslanec NR SR (2016-05-17):
Ďakujem pekne za slovo. Pán kolega, ja nadviažem na to, na tú časť vášho vystúpenia, kde ste upozorňovali na rešpekt k menšinovým i väčšinovým právam. Ja si myslím, že tieto práva majú byť absolútne vyvážené a práve preto sme občianskou spoločnosťou a snažíme sa budovať občiansku spoločnosť. Hovorili ste o tom, že je potrebné zachovať vyvážený pomer a posudzovať veci v takto citlivých veciach predovšetkým s ohľadom na duch zákona. Tam, kde dochádza k jasnému porušovaniu zákonov, treba mať aj gramatický výklad zákona, ale pokiaľ ide o upozorňovanie na tendencie, tak myslím si, že je dôležitejší výklad ducha zákona. Ja sa pokúsim nadviazať na to, čo sme hovorili dnes aj na výbore, a to je otázka inkluzívneho vzdelávania a zamedzenia vytvárania segregovaných školských obvodov, to je jedno, či pri materských, alebo základných školách. Tu treba povedať zásadnú vec. Ak budeme robiť akúkoľvek pozitívnu diskrimináciu menšín, to znamená, že sa budeme snažiť o inkluzívne vzdelávanie, prax je taká, že majorita to v drvivej väčšine prípadov považuje za svoju vlastnú diskrimináciu. Tam, kde sa snažíme o inkluzívne vzdelávanie mechanickým princípom, podotýkam, mechanickým princípom bez zohľadnenia všetkých miestnych špecifík, v ktorých sa tí ľudia nachádzajú, tak dochádza k tomu, že majorita berie svoje deti do susedných dedín a má s tým akurát zvýšené náklady, pričom dobre vybudované zariadenia za chvíľočku zostávajú obsadené len minoritným obyvateľstvom s tým, že častokrát bez akéhokoľvek efektu. Sú tam aj veci, ktoré, s ktorými sa dá súhlasiť, a to je diagnostika a rediagnostika a myslím si, že v tejto oblasti budeme hľadať nápravu riešenia, lebo je potrebná.
Šimečka, Michal, podpredseda NR SR (2024-01-23):
Ďakujem pekne. Pán poslanec Spišiak.
Bugár, Béla, podpredseda NR SR (2016-09-21):
Nech sa páči, prezentujme sa a hlasujme. (Hlasovanie.) Prítomných 137 poslancov, za 61, proti 3, zdržalo sa 73 poslancov. Konštatujem, že tento návrh nebol schválený. Teraz pristúpime k hlasovaniu v treťom čítaní, pán poslanec, v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Parížskou dohodou (tlač 239). Prosím teraz pani poslankyňu... (Reakcia z pléna.) Počas hlasovania, viete. (Reakcia z pléna.) Prosím? Dobre, odhlasujeme. Alebo k tomuto chcete? (Reakcia z pléna.) Dobre, nech sa páči, pani poslankyňa Zemanová bola pred, pani poslankyňa Dubačová ale nie. Takže máte slovo.
Čepček, Martin, poslanec NR SR (2022-12-01):
Dobre. Veľmi pekne ďakujem za odpoveď. Tak NKÚ konštatovalo, že tam je porušenie zákona, tak ja len dúfam, že tento zákon v 2023. bude, uzrie svetlo sveta, lebo čakáme naň od roku 2020 aj v programovom vyhlásení v podstate máme tieto veci. Tak, pán minister, že ja sa spýtam, že v ktorom, kedy to môžeme očakávať, že na začiatku roka alebo niekedy neskôr?
B. Bugár, podpredseda NR SR: (2006-04-21):
Pristúpime k tretiemu čítaniu . Otváram rozpravu v rámci tretieho čítania a pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za skončenú. Nech sa páči, vaše odporúčanie.
P. Hrušovský, predseda NR SR: (2005-05-10):
I. Hamarčák, poslanec: Ďakujem pekne za slovo, pán predseda, a ospravedlňujem sa za meškanie. Vážené panie poslankyne, páni poslanci, dovoľte mi, aby som v zmysle zákona o rokovacom poriadku vystúpil k vládnemu návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 1095) ako spravodajca výboru pre financie, rozpočet a menu. Uvedený návrh zákona bol doručený poslancom v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh zákona podľa § 70 ods. 1 o rokovacom poriadku a podľa legislatívnych pravidiel zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti zákona uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z hľadiska vecného zastávam názor, že tento návrh zákona rieši závažnú problematiku. Odporúčam, pán predseda, aby ste otvorili všeobecnú rozpravu.
Mikulec, Roman, minister vnútra SR (2022-03-17):
Ďakujem pekne za slovo, pán predsedajúci. Veľmi krátko, ja len chcem uviesť na pravú mieru niektoré veci. V prvom rade si treba uvedomiť, že to, čo tu odznelo, a návrhom zákona alebo tej novely zákona sa zosúlaďuje zákon o azyle s právom Európskej únie a hlavne sa dáva do popredia a uprednostňuje sa posudzovanie a poskytovanie doplnkovej ochrany z dôvodu vážneho bezprávia, toto chcem zdôrazniť, vážneho bezprávia pred udeľovaním azylu na účel zlúčenia rodiny, ale aj pred udeľovaním azylu z humanitných dôvodov. Udelenie azylu z humanitných dôvodov je výsostným právom Slovenskej republiky a nie je možné stanoviť konkrétne podmienky pre jeho udelenie, okolnosti každého prípadu sa budú posudzovať individuálne. Toto chcem zdôrazniť, čiže by som chcel aj poprosiť, aby sme nestrašili ľudí, pretože tých azylov na Slovensku je udeľovaných naozaj veľmi málo. Máme jednu z najprísnejších politík, čo sa týka azylu. Každý jeden prípad je veľmi podrobne posudzovaný a naozaj to nie je o tom, že teraz, tak ako vy hovoríte, že každému, kto sem príde, bude udelený azyl. Nie, nie je to pravda. Tých prípadov je veľmi, veľmi málo a nesúvisí to ani s tým, čo teraz je platné pre občanov z Ukrajiny, ktorí sem prichádzajú a ktorým je udeľovaný štatút dočasného útočiska. A to je úplne niečo iné. Čo sa týka toho príspevku, o ktorom ste tu hovorili, to nie je nová vec. Tento príspevok už tu bol, a tak ako som povedal aj v úvodnom slove, je len potrebné si uvedomiť, že tento príspevok bol vyplácaný z fondov Európskej únie a cez mnohé mimovládne organizácie a my touto novelou len zavádzame to, aby sme v prípade, že tieto fondy... a v prípade výpadku možnosti použitia týchto fondov, aby toto bolo zakotvené v legislatíve vzhľadom na to, že štát, áno, musí sa postarať aj o ľudí, ktorým udelí azyl. Čo sa týka tej výšky toho príspevku, áno, ja rozumiem tomu, že je veľmi ľahké porovnať výšku príspevku, a teraz to, čo ste spomínali, minimálnu mzdu, alebo teda minimum, životné minimum, ale tu si treba uvedomiť, že tento príspevok integračný, o ktorom hovoríme v rámci azylu, sa pridelí len ľuďom, ktorým ten azyl je udelený, len po udelení azylu, nie všetkým, ktorí prídu a požiadajú o azyl, len tým, ktorí ho budú mať pridelený. A tá výška je práve preto, že je to na obdobie šiestich mesiacov, šesť mesiacov, to zdôrazňujem. Nie natrvalo, ale na obdobie šesť mesiacov. A práve chceme dosiahnuť to, aby tí ľudia, ktorí sem prídu a častokrát nemajú nič, oni tu nemajú zázemie, nemajú príbuzných, nemajú bývanie, nemajú absolútne nič, aby aj na základe tohto sa vedeli oveľa skôr integrovať do spoločnosti a štát sa potom nemusel o nich starať. Ďakujem veľmi pekne.
B. Bugár, podpredseda NR SR: (2001-09-05):
P. Brňák, poslanec: Pán predsedajúci, ja si myslím, asi sa to vyjasnilo, že jednoducho pán spravodajca po skončení rozpravy nemôže predkladať nové návrhy. Čiže normálne by sa malo hlasovať najskôr o poslaneckom návrhu, potom o návrhu pána poslanca Šebeja, ktorý navrhol vládny návrh zákona nepustiť ďalej a potom, ak by tento návrh neprešiel, o pustení. Nenavrhol? Aha. Takže iba o pozitívnom hlasovaní o obidvoch návrhoch.
Zmajkovičová, Renáta, podpredsedníčka NR SR (2014-03-27):
Ďakujem, pani spravodajkyňa. Otváram rozpravu. Nedostala som žiadnu písomnú prihlášku do rozpravy. Pýtam sa, či sa niekto chce prihlásiť ústne do rozpravy. Nie je tomu tak. Uzatváram možnosť prihlásiť sa do rozpravy. Nech sa páči, pani spravodajkyňa, máte slovo.
Paška, Pavol, predseda NR SR (2012-06-20):
Hlasujeme. (Hlasovanie.) 144 prítomných, 116 za, 9 proti, 19 sa zdržalo. Tieto body sme schválili.
Klus, Martin, podpredseda NR SR (2019-10-25):
S reakciou na faktické poznámky pán poslanec Zelník.
Vášáryová, Magdaléna, poslankyňa NR SR (2015-05-05):
Ďakujem za slovo, pani predsedajúca. V prvom rade tým, že, pán minister, nedovolíte, aby sme s vami naozaj diskutovali, a diskusia, to je parlamentná kultúra a vy ste minister kultúry, ja si myslím, že ako minister kultúry, by ste sa nemali dostávať do situácie, že tu osobne napádate ľudí a oni na vás vôbec nemôžu reagovať. Ja si myslím, že máte na to, či už ako pán poslanec verejne, že ste v Spolku spisovateľov a máte na to ako autor a máte na to ako dlhoročný minister kultúry predsa, aby ste mohli s nami diskutovať. To znamená, chcem tu zverejniť, že satelitný účet sa dostal do tej stratégie kvôli tomu, že ho navrhol Inštitút pre kultúrnu politiku. Len aby sme si boli jasní. Samozrejme, navrhovali sme aj iné veci, tie tam nezostali, ale snažili sme sa aj my vylepšiť túto stratégiu. A nie je ani pravda, že vy jediný a prvý ste začali rozmýšľať o stratégii. Pán minister, 25 rokov sa striedajú ministri a viac-menej skoro všetci okrem možno pána Hudeca sa zaoberali tým, akým spôsobom určiť a kam kultúru posunúť. Niektorí urobili celkom dobré analýzy, niektorí vlastne urobili dokonca veľmi dobré veci a tak ďalej a myslím si, že začínate niečo, čo tu nebolo. Nie, pán minister, bolo by dobré, keby ste pokračovali v tom, čo bolo urobené, a nie si mysleli, že začínate všetko odznova. Ale dovoľte, aby som teda vystúpila k Autorskému zákonu. V prvom rade... Aha, ešte jednu vec som chcela povedať. Vy ste ma obvinili, že som proti, proti ľudom, ktorí pracujú v osvetových centrách. Kedy som to povedala, pán minister? Ja viem, že sa schyľuje k voľbám, ale takéto veci si, prosím, nedovoľujte, to rozhodne nie. Ja som hovorila o niečom inom. A teraz k Autorskému zákonu. (Ruch v sále a prerušenie vystúpenia predsedajúcou.)
Sulík, Richard, predseda NR SR (2010-12-10):
Ďakujem. Poprosím spoločného spravodajcu pána poslanca Federiča, aby informoval Národnú radu o rokovaní výborov.
P. Hrušovský, predseda NR SR: (2004-05-27):
(Hlasovanie.) 126 prítomných, 52 za návrh, 42 proti, 32 sa zdržalo. Návrh sme neschválili. Hlasujeme o treťom... M. Demeterová, poslankyňa: Áno.
P. Hrušovský, podpredseda NR SR: (2002-05-21):
(Hlasovanie.) 108 prítomných, 58 za. 21 proti, 27 sa zdržalo, 2 nehlasovali. Návrh sme neschválili. J. Langoš, poslanec: Pán predsedajúci, dajte, prosím, hlasovať o ôsmej pripomienke prezidenta Slovenskej republiky.
Danko, Andrej, predseda NR SR (2016-05-18):
Poprosím ešte raz, páni poslanci, naozaj o kľud a o úctu k pánovi poslancovi Klusovi. Laurenčíkovi, pardon.
Šofranko, Mária, poslankyňa NR SR (2020-11-05):
Vážený pán predsedajúci, v rozprave vystúpili dvaja poslanci. Pán predsedajúci, prosím, hlasovať o skrátení lehoty na hlasovanie o dnes podaných návrhoch v rozprave, pretože ešte neuplynula lehota podľa § 83 ods. 4 rokovacieho poriadku. Pristúpime k hlasovaniu o návrhoch uvedených v spoločnej správe. Gestorský výbor odporúčal hlasovať o návrhoch uvedených v spoločnej správe v bodoch 1 a 20 spoločne s odporúčaním ich schváliť. V rozprave pán poslanec Vašečka, ktorý požiadal o vyňatie na samostatné hlasovanie návrh pod bodom 20 spoločnej správy. Pán predsedajúci, dajte hlasovať o návrhoch pod bodmi 1 až 19 zo spoločnej správy s odporúčaním gestorského výboru ich schváliť.
Glváč, Martin, podpredseda NR SR (2016-04-22):
Pán poslanec Vašečka.
Kotleba, Marek, poslanec NR SR (2021-06-23):
Ďakujem za slovo, pán podpredseda. No, Marian, vidíš, za ten rok a pol sa nič nezmenilo ohľadne sfunkčnenia referenda a ani sa nič nezmení. Pretože v minulom volebnom období, keď tu Igorko skákal dve dvadsať a vykrikoval tu o tom, ako treba sfunkčniť referendum, sa doba zmenila. Samozrejme, dostal sa do koalície a v tomto je veľký rozdiel. Pretože vtedy, ak by sa to referendum sfunkčnilo, išlo by proti koalícii a takisto, keby sa sfunkčnilo teraz, išlo by proti koalícii. Lebo ľudia by sa jasne vyjadrili v tom referende, za akými hodnotami stoja. Čiže ja ani si nemyslím, že bude krok z vládnej koalície nejaký k tomu, aby sa toto referendum sfunkčnilo, lebo zjavne by to položilo ich vládu. Ďakujem.
Richter, Ján, poslanec NR SR (2021-10-06):
Ďakujem pekne za slovo. Pán poslanec Fecko, ja tiež chcem zareagovať trošku na ten list pani ministerky, pretože v tomto prípade nevidím hlavný problém na ministerstve kultúry, ale na ministerstve práce. Tento projekt, ktorý sa týkal hradov a zámkov, beží alebo bežal od roku 2011. Za vlády pani Radičovej minister Krajcer skúsil cez 200-tisíc, zamestnal pár desiatok ľudí, ja som postupne potom tých ďalších osem rokov navyšoval a skutočne, čo povedala aj pani Laššáková, išlo to do desiatok miliónov. Tu treba povedať jednu vec, to nebolo len jednoúčelové, pretože týmto spôsobom sa dokázalo pripraviť a vyškoliť doslova stovky ľudí, ktorí sa následne trvalo dokázali upratať a uplatniť v stavebníctve, pretože mali základ, naučili sa ráno vstávať, mať tie remeselné návyky, aby sa vedeli potom stabilne jednoducho uplatniť. Problém je v tom, že ministerstvo práce nepožiadalo o predĺženie tohto projektu, pretože ten projekt mal všetky ambície jednoducho pokračovať. Ja sa priznám, že počas toho obdobia ma raz navštívila nemecká televízia, ostal som veľmi prekvapený, prečo sa zaujímajú hlavne o hrady a zámky. Odpoveď bola jednoduchá – aj my sme plní platitelia do Európskej únie a nemeckých občanov veľmi zaujíma, kde ich peniaze idú. Bola veľmi dobrá odozva, že koniec-koncov história, hrady a zámky, kultúra je aktuálna pre všetkých občanov Európskej únie, takže to bolo veľmi dobré vnímané a je na škodu veci v týchto projektoch nepokračovať. Ďakujem.
Laššáková, Jana, podpredsedníčka NR SR (2012-09-27):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Vyhlasujem všeobecnú rozpravu za skončenú. Chce niečo dodať navrhovateľka? Nie. Spravodajca? Nie, prerušujem rokovanie o tomto bode programu. V rokovaní pokračujeme prvým čítaním o návrhu poslancov Jána Hudackého, Jána Figeľa a Júliusa Brocku na vydanie zákona o ochrane subdodávateľov pri verejnom obstarávaní a o zmene a doplnení niektorých zákonov v znení neskorších predpisov . Návrh zákona je uverejnený ako tlač 195. Návrh na jeho pridelenie na prerokovanie výborov je v rozhodnutí č. 173. Teraz dávam slovo poslancovi Jánovi Hudackému, aby návrh zákona uviedol. Nech sa páči, pán poslanec.
Laurenčík, Milan, podpredseda NR SR (2021-09-29):
Pán poslanec, už som vás upozornil raz, prosím, reagujte na pána Podmanického alebo skončíte.
Beluský, Martin, poslanec NR SR (2019-04-05):
Ďakujem za slovo. Vážený pán predsedajúci, v rozprave vystúpilo 16 poslancov aj minister dopravy a výstavby Slovenskej republiky Árpád Érsek. Pán predsedajúci, dajte, prosím, hlasovať o uznesení, ktoré tvorí súčasť správy (tlač 1411a), ktorým Národná rada Slovenskej republiky vyslovuje nedôveru členovi vlády Slovenskej republiky poverenému riadením Ministerstva dopravy a výstavby Slovenskej republiky Árpádovi Érsekovi.
Figeľ, Ján, podpredseda NR SR (2015-11-12):
Nech sa páči, pán Poliačik, s procedurálnym.
Danko, Andrej, predseda NR SR (2019-10-25):
Poslanec Krajčí s reakciou.
Figeľ, Ján, podpredseda NR SR (2014-11-08):
Nech sa páči, Antonín Cicoň.
Markovič, Peter, poslanec NR SR (2011-04-05):
Ďakujem pekne, pán predsedajúci. Ja som sa hlásil len vzhľadom na to, že bol podaný návrh na opätovné otvorenie v druhom čítaní tohto zákona, aby sme mohli upraviť tú nezrovnalosť ohľadom hlasovania. Takže ja som len toľko chcel.
Sulík, Richard, predseda NR SR (2011-02-10):
Pán poslanec Jasaň.
P. Paška, predseda NR SR: (2008-11-04):
(Hlasovanie.) 133 prítomných, 112 za, 21 sa zdržalo. Sme v treťom čítaní . Otváram rozpravu. Nie je záujem o vystúpenie v rozprave. Vyhlasujem ju za skončenú.
Gy. Juhász, poslanec: (2008-06-25):
Výbor Národnej rady Slovenskej republiky pre financie, rozpočet a menu na svojom zasadnutí dňa 17. 6. 2008 prerokoval správu o obchodovaní so slovenskou korunou na devízovom trhu. Guvernér Národnej banky Slovenskej republiky pred výborom potvrdil, že niekoľko hodín pred úpravou centrálnej parity sa s korunou intenzívne obchodovalo, pričom objem obchodov bol na úrovni približne 24,5 mld. korún. Nato sa začalo s medializáciou o stretnutiach pána ministra na jachte s tzv. finančnými skupinami. V dôvodovej správe k návrh na odvolanie sa píše, citujem: „O podozrivých nákupoch veľkých objemov korún niekoľko hodín pred úpravou stredového kurzu informovali médiá. V nadväznosti na medializované informácie, ktoré smerovali ku kritike ministra financií Slovenskej republiky a k jeho vzťahu s finančnými skupinami, predseda vlády označil stretnutie ministra financií za neetické a nemorálne, ktoré je v rozpore s názorom vlády na finančné skupiny.“ Koniec citátu. Čiže samotný pán premiér považoval toto stretnutie za neetické, nemorálne a v rozpore s názorom vlády na finančné skupiny. Následne dal pánovi ministrovi žltú kartu a pánovi Biermannovi, riaditeľovi letiska, ktorý sa tiež tohto stretnutia zúčastnil, červenú. Vynára sa tu otázka, prečo musel pán Biermann dostať hneď červenú, aj keď následne médiami prebehla informácia, že už má žltú za nepresvedčivé výsledky letiska. Minister dopravy Vážny naplnil premiérove pokyny a minulý piatok na valnom zhromaždení pán Biermann vo funkcii riaditeľa letiska končil. „Stotožnil som sa s názorom predsedu vlády. Je to predseda predstavenstva letiska a generálny riaditeľ a takéto konanie je nezlučiteľné s touto funkciou,“ vyhlásil pán minister Vážny. Vynára sa tu otázka, prečo takýto dvojaký meter. Prečo jeden účastník stretnutia musí odísť hneď a druhého sa premiér zastáva. Strana maďarskej koalície – Magyar Koalíció Pártja bude so záujmom očakávať výsledok vyšetrovania Národnej banky Slovenskej republiky o obchodovaní so slovenskou korunou pred zmenou centrálnej parity, aj keď si myslíme, že čakať s vyvodením politickej zodpovednosti do septembra je zdĺhavé. Nebudem tu opakovať bonmoty pána ministra, prečo bol v Monaku. Ako ústavný činiteľ minister vlády v takom citlivom období pri zmene centrálnej parity sa mal vyvarovať všetkých stretnutí, ktoré by iba náznakom mohli viesť k podozreniu z úniku informácií. Pán premiér pri konštituovaní svojej vlády vyhlasoval, že ak hociktorý minister pochybí, odvolá ho do troch minút. Pán premiér asi má iné hodiny ako my, preto klub Strany maďarskej koalície – Magyar Koalíció Pártja podporí tento návrh. Ďakujem za pozornosť. (Potlesk.)
M. Urbáni, poslanec: (2007-10-17):
Pán poslanec Mikloško, som rád, že ste to povedali, ja som stále bol eurooptimista, aj zostanem ním aj napriek tomu, že všetko neuznávam a môžem to dokumentovať tým, že ja nie som tam ticho, keď tam chodím. Ja sa bijem za Slovensko a na každom jednom zasadnutí aj kritizujem. Ale vo všeobecnosti viem, kde je cieľ, o ktorom som hovoril. Keby som bol v Austrálii, aj ja by som hlasoval možno za toto. Takže na rozdiel od vás ako euroskeptici, samozrejme, máte na mňa argumenty, ale myslím si, že Európsku úniu zatiaľ za to nezatvoríme a že bude ďalej pokračovať a že sa aj vy v nej budete dobre cítiť, aj všetky naše rodiny. Ďakujem pekne.
Blanár, Juraj, podpredseda NR SR (2021-05-12):
Posledný v rozprave vystúpi pán poslanec Eduard Kočiš. Udeľujem vám slovo.
Laurenčík, Milan, podpredseda NR SR (2022-03-17):
Na faktické poznámky bude reagovať pán poslanec Tomáš Taraba, nech sa páči.
Pellegrini, Peter, predseda NR SR (2015-04-15):
Ďakujem veľmi pekne. Otváram rozpravu o tomto bode programu. Do rozpravy sa písomne prihlásili poslanci za klub KDH Ivan Uhliarik, za SMER – sociálna demokracia Jozef Ježík, za klub OĽaNO Igor Matovič a ďalej Viliam Novotný, Jozef Mikloško, Alojz Hlina, Štefan Kuffa a Peter Osuský. Ešte pred tým, ako vám dám slovo, pán spravodajca, dovoľte, aby som vám oznámil, že o slovo požiadal pán podpredseda vlády Ľubomír Vážny, ktorý uvedie stanovisko vládny k návrhu na vyslovenie nedôvery členovi vlády. Nech sa páči, pán podpredseda, máte slovo. Stanovisko vlády Slovenskej republiky, poprosím, pán podpredseda.
P. Paška, predseda NR SR: (2008-11-06):
(Hlasovanie.) 127 prítomných, 76 za, 51 sa zdržalo. Sme v treťom čítaní . Otváram rozpravu. Pán poslanec Slafkovský, do rozpravy? Nie, to je asi omyl. Takže vyhlasujem rozpravu za skončenú a budeme hlasovať.
Bugár Béla, podpredseda NR SR (2018-10-23):
Nech sa páči, prezentujme sa a hlasujme o týchto bodoch. (Hlasovanie.) Prítomných 131, za 76, proti 19, zdržalo sa 36 poslancov. Návrh bol schválený. Nech sa páči.
Mihál, Jozef, poslanec NR SR (2017-05-19):
Ďakujem, pán predsedajúci. Prajem pekný, dobrý deň. Vážená pani kolegynka predkladateľka, vážené kolegyne, kolegovia, vážení prítomní, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 542. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 558 z 24. apríla 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Poprosím, pán predsedajúci, otvorte všeobecnú rozpravu, do ktorej sa hlásim ako prvý.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144 poslancov, za 99, proti 20, zdržalo sa 25 poslancov. Návrh sme schválili. Teraz prosím pána poslanca Gogu, aby uviedol hlasovanie v druhom čítaní o návrhu poslancov Petráka, Glváča, Jarjabka, Gogu a Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve (tlač 1149). (Ruch v sále.) Páni poslanci, keď chcete, aby som prerušil rokovanie, tak môžte naďalej medzi sebou sa rozprávať, bez problémov. (Hlasovanie o návrhu poslancov Národnej rady Slovenskej republiky Ľubomíra Petráka, Martina Glváča, Dušana Jarjabka, Pavla Gogu a Pétera Vörösa na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1149.)
Pčolinský, Peter, podpredseda NR SR (2023-06-15):
Pán poslanec Kočiš.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Uhrík.
Kollár, Boris, predseda NR SR (2022-10-07):
Ahaa.
Laurenčík, Milan, podpredseda NR SR (2020-11-04):
Ďakujem pekne. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, a preto vyhlasujem všeobecnú rozpravu za skončenú a predpokladám, že pán navrhovateľ ani pán spravodajca sa k rozprave, ktorá nebola, nechcú vyjadriť. A prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov . Vládny návrh zákona je pod tlačou 257. Návrh na jeho pridelenie na prerokovanie výborom je v rozhodnutí č. 250. Opäť vás prosím, pán podpredseda vlády a minister financií, o uvedenie vládneho návrhu zákona. Nech sa páči, máte slovo.
Pčolinský, Peter, podpredseda NR SR (2023-01-26):
S ďalšou faktickou poznámkou pán poslanec Ďurica.
Kuffa, Štefan, poslanec NR SR (2023-02-02):
Ja len nadviažem na to. Ja si nemyslím, že živnostníci budú nejak aktívne sa predbiehať práve v nedeľu, že by zarobil peniaze. Ten živnostník je tak uťahaný z celého týždňa, ešte keď aj v sobotu má robiť, je veľmi rád, že v nedeľu môže byť doma s rodinou. Poznám to podľa mnohých živnostníkov, ktorí podnikajú nie rok, dva, ale tridsať rokov a on je veľmi rád, keď môže naopak ešte aj tú sobotu odpočívať a nieto ešte žeby v nedeľu. Ja si dovolím povedať, že negatívny dopad tu nie je žiaden tuná, keď sa zavrú tie obchody. Toto sú všetko také bludy, taký začarovaný kruh. Lebo keď my sa pozeráme na tie, cez to, cez prizmu na tie negatívne dopady na tú rodinu, tak oveľa väčšie výdaje máme jaké majú psychické poruchy a problémy naše deti v školách, kdečo všetko. Myslím si, že tých výdajov na zdravotníctvo, sociálne služby a tak ďalej, to by vysoko, vysoko presiahlo. A študenti, že práve v nedeľu chcú zarobiť, no tak to je úplne trápne. Však nech robia v sobotu, nech robí dvanástku, šestnástku, však nech robí v sobotu, nech maká, však to je úplne super. Však to je úplne super a nepotrebuje na to nedeľu, že práve v nedeľu že by zarábal. Tak to je potom chudák, keď práve v nedeľu. V nedeľu nech sa venuje, ja neviem, športu, keď chodí do kostola, nech ide do kostola a nech sa venuje takýmto aktivitám, a to sú úplne blbosti. Ja si myslím, že súčasná doba má práve ten problém, že žijeme takú kultúru hedonizmom. Ja len proste len pôžitok, telo a proste tieto veci, to je úplne čosi strašné. A to, čo ma mrzí, tá nedeľa tu bola niekoľkokrát predkladaná už pred dvoma rokmi alebo pred troma rokmi, aj v minulosti, dávno to mohlo tu byť prijaté. Len nikdy nebola vôľa zo strany koalície, a to sú aj tí samotní predkladatelia, ktorí nepodporili tú nedeľu, hoci sme ju tu v parlamente, v Národnej rade tuná pretriasali a mali sme to tuná. A v Izraeli chcem povedať, že v Izraeli nielen sobota, ale aj v piatok nepracujú moslimovia, v sobotu... (Prerušenie vystúpenia časomerom.)
Kremský, Peter, poslanec NR SR (2022-12-20):
Ďakujem, pán predsedajúci. Ja chcem len povedať, že sme stále v prvom čítaní, takže asi nemá zmysel príliš komentovať vyjadrenia alebo teda uznesenia zákona, takisto ako vyjadrenia pána predsedu finančného výboru. Budeme k tomuto diskutovať, samozrejme, v druhom čítaní, ktoré by malo byť zajtra ráno. Čiže len toľko chcem povedať, že, samozrejme, je veľmi dôležité toto zdanenie, ale, ale tá diskusia vecná by mala prebehnúť zajtra. Ďakujem.
B. Bugár, podpredseda NR SR: (2004-11-02):
S. Husár, poslanec: Vážený pán predsedajúci, z poverenia poslaneckého klubu Hnutia za demokratické Slovensko chcem oznámiť, že poslanecký klub hnutia nepovažuje pána ministra Fronca za ministra, ktorý získal dôveru Národnej rady, pretože článok...
Mihalik, Marcel, poslanec NR SR (2022-05-05):
Týmto sme hlasovali o všetkých pozmeňovacích návrhoch. Pán predseda, dajte hlasovať o tom, že prerokovaný návrh zákona prerokujeme v treťom čítaní ihneď.
Liba, Peter, poslanec NR SR (2022-10-05):
Pán predseda, dajte, prosím, hlasovať o návrhu zákona ako o celku s odporúčaním gestorského výboru schváliť.
Blcháč, Ján, poslanec NR SR (2023-12-20):
Ešte jedno hlasovanie, prosím, páni poslanci, pani poslankyne, ešte jedno hlasovanie. Pán predseda, týmto sme schválili návrh zákona o štátnom rozpočte na rok 2024, teraz budeme hlasovať o tom, že Národná rada berie na vedomie návrh rozpočtu verejnej správy na roky 2024 – 2026 a žiada vládu Slovenskej republiky dôsledne zabezpečiť úlohy vyplývajúce zo schváleného štátneho rozpočtu na rok 2024 . Prosím, pán predseda, dajte hlasovať.
P. Paška, predseda NR SR: (2008-11-26):
Teraz vzhľadom na to, že je 11.01 hodín, prerušujem rokovanie o návrhu zákona o štátnom rozpočte. Vyhlasujem krátku 5-minútovú prestávku. Budeme po nej hlasovať o prerokovaných bodoch programu 29. schôdze a potom budeme pokračovať v otvorenej rozprave k návrhu zákona o štátnom rozpočte. (Päťminútová prestávka.) (Po prestávke.)
B. Bugár, podpredseda NR SR: (2003-10-30):
Tretiu otázku položila pani poslankyňa Mušková pánovi podpredsedovi vlády Slovenskej republiky a ministrovi financií Ivanovi Miklošovi: „Čo mienite robiť s financovaním prevádzky základných a stredných škôl, keď teraz riaditelia avizujú, že nebudú mať od novembra 2003 na kúrenie a energie?“ Nech sa páči.
Bugár, Béla, podpredseda NR SR (2011-06-30):
Pán poslanec Novotný.
Blaha, Ľuboš, poslanec NR SR (2022-03-30):
Ďakujem pekne. Po hysterickom záchvate pacienta Matoviča som veľmi rád, že zaznel inteligentný hlas a môžeme sa vrátiť k veci. Len mi je trošku ľúto, že tohto pána Mikulca momentálne obhajuje jeden, dva, tri, štyri, päť, šesť, sedem statočných. To je príšerné! Sedem ľudí. Keď tu hovoril pán Heger ako predseda vlády, sedelo tu 17 koaličných poslancov. Sedemnásť! To čo je za autoritu, preboha? Veď toho Hegera už neberú vážne ani jeho vlastní. A Juraj Blanár veľmi správne pripomenul všetky naše argumenty. Tak, preboha, migračnú krízu riadi eventová firma. A čo tam ako chladí šampanské? Alebo nevestám posiela torty? Alebo čo tam robia, preboha? Za dva a pol milióna eur z peňazí daňových poplatníkov. Oni si z nás ľudí robia srandu?! Viete, vyhovárať sa na to, že to je všetko o kritike opozície, o kritike SMER-u, no však vás trhajú vaše vlastné médiá, do ktorých ste liali milióny pri očkovacej kampani, už aj tie vás majú plné zuby. Toto nie je iba o tom, že opozícia chce odvolať Mikulca. Vaši vlastní vás trhajú. Vy ste zlikvidovali opozičné médiá, vypli ste ich a máte pocit, že budete mať teraz fajront, že vám dajú všetci pokoj. No nedajú. Už aj tí vlastní vidia, aké zlodejiny páchate. A keď sa pozriete na Mikulca, však ten má životopis ako bankový lupič. Ten tam už dávno nemal byť. Ten nakradol všetko, čo sa nehýbalo. A tento človek teraz tam ďalej pretŕča a Matovič tu vrieska po nás. To čo má byť toto, preboha?! Však troška sebareflexie! Viete, oni si napakujú vačky a oni si potom vycapia na profilovku ukrajinskú vlajočku, a to sa už smie. Keď máte ukrajinskú vlajočku, tak môžeš aj kradnúť a môžeš vykrikovať: „sláva Ukrajine!“ Toto neni, že sláva Ukrajine, toto je sláva zlodejine. Vy ste jednoducho obyčajní darebáci. A kradnúť môžete len preto, len preto, že vás kryje americká ambasáda, lebo máte kšeftisko. Vy sem naleziete americké vojská a americké zbrane, posielate Zelenskému zbrane a potom si môžete... (Prerušenie vystúpenia časomerom.)
Jasaň, Viliam, poslanec NR SR (2011-09-13):
Ďakujem pekne, pán predsedajúci. Pán Zajac, hovorili ste tu o škandáloch. Viete, čo je najväčší škandál? Najväčší škandál je, že vy ste vôbec v parlamente a že môžte tu vystupovať. To je naozaj najväčší škandál. Viete, čo je ďalším škandálom? Škandál je, že sa tvárite ako chrbtová kosť tejto koalície, škandálne a smiešne je sledovať, ako sa pred médiami zásadne vyjadrujete ku všetkému, škandálne je sledovať, ako potom idete medzi svojich koaličných partnerov, poprípade aj k pani premiérke a škandálne zásadne meníte svoje názory. V čom to je? Že by vás presvedčili ich argumenty alebo že by ste obchodovali a vydierali? Vy štyria ste škandál v tomto parlamente, a nie malý. Ďakujem.
Žiga, Peter, podpredseda NR SR (2024-05-10):
Pani poslankyňa Kosová.
Šeliga, Juraj, podpredseda NR SR (2020-10-13):
Pani poslankyňa Bittó Cigániková.
Drucker, Tomáš, minister zdravotníctva SR (2017-10-18):
Ďakujem pekne. Ešte raz, vážený pán predsedajúci, panie poslankyne, vážení páni poslanci, predložený návrh novely zákona o poskytovaní dotácií v pôsobnosti Ministerstva zdravotníctva Slovenskej republiky reaguje na požiadavky aplikačnej praxe pri vyhodnocovaní žiadostí o poskytnutie dotácie na projekty v oblasti vedy a výskumu Vedeckou radou ministerstva zdravotníctva podľa § 2 ods. 1 písm. a) tohto zákona. Vedecká rada ako odborný poradný orgán ministra zdravotníctva plní v rámci svojej činnosti aj úlohy vedecko-výskumného zamerania v rámci rezortu zdravotníctva vzhľadom na to, že sú jej členovia vymenovávaní z pracovísk zaoberajúcich sa vedeckými úlohami výskumu a vývoja v oblasti biomedicíny, ako sú napríklad univerzity a vysoké školy, Slovenská akadémia vied a podobne. V rámci doterajšej právnej úpravy však nie je možné hodnotiť mnohé žiadosti o dotácie, pri ktorých je člen vedeckej rady ako orgánu posudzujúceho žiadosti vo vzťahu k žiadateľovi, napríklad ako je štatutárny orgán alebo člen jeho štatutárneho orgánu, zamestnanec a podobne. Vo veľkej väčšine prípadov sú však žiadateľmi o dotácie práve vyššie zmienené kvalitné vedecko-výskumné a vzdelávacie inštitúcie, ktoré doterajšia právna úprava takýmto spôsobom diskvalifikuje. Cieľom predkladanej novely je preto upraviť proces hodnotenia žiadostí, kde žiadatelia sú v takom vzťahu k členovi vedeckej rady, aby bola zachovaná nestrannosť pri hodnotení žiadostí o poskytnutie dotácie, ale súčasne aby sa vytvoril aj priestor pre kvalitné vedecké projekty v záujme podpory výskumu a vývoja v oblasti zdravotníctva. Vážený pán predsedajúci, panie poslankyne, páni poslanci, verím, že aj tento predložený návrh podporíte. Ďakujem.
Žiga, Peter, podpredseda NR SR (2024-01-16):
Pán poslanec Hlina.
Pollák, Peter, poslanec NR SR (2022-03-22):
Teraz dajte, prosím, hlasovať o bode 2 spoločnej správy, ktorý gestorský výbor odporúča neschváliť.
Paška, Pavol, predseda NR SR (2014-05-16):
Tri faktické poznámky, končím možnosť sa prihlásiť. Pán poslanec Muránsky.
M. Belásová, poslankyňa: (2007-06-27):
Slovenská národná strana v prípravnej fáze tejto novelizácie v čase posudzovania pôvodného predloženého materiálu vychádzala z filozofie vyváženého postavenia zamestnávateľa a zamestnanca v pracovnom procese. Oceňujem, že aj vďaka našim pripomienkam, ktoré sme v rámci koaličných rokovaní prednášali, sa súčasný materiál výrazne odlišuje od toho pôvodného. Po prijatí ešte niekoľkých pozmeňujúcich návrhov viac-menej technického charakteru a ubezpečujem vás, pán poslanec Brocka, aj  návrhu nášho poslanca kolegu Ďuračku, i keď to teda nebol jeho konkrétny návrh, ale návrh poslancov Slovenskej národnej strany, sa zavŕši niekoľkomesačná príprava novely Zákonníka práce, za ktorú budem hlasovať aj ja. Samozrejme, že sú niektoré body novely, na ktoré máme trošku iný pohľad, ale zároveň si uvedomujeme, že pri takej zložitej a citlivej problematike, pri takom širokom okruhu zainteresovaných subjektov, z ktorých má každý ten svoj pohľad na vec, je jasné, že nikto nemôže byť spokojný na 100 %. To jednoducho nie je možné. Dôležité je to, aby bol Zákonník práce životaschopný, aby zachoval flexibilitu trhu práce, aby ochraňoval zamestnanca na jednej strane, ale na druhej neohrozoval zamestnávateľa. Som presvedčená, že táto predložená novela Zákonníka práce oproti pôvodnému návrhu tieto atribúty spĺňa. Spomenula som, že je potrebné prijať ešte niekoľko viac-menej technických pozmeňujúcich návrhov. Ak dovolíte, na záver vystúpenia predložím aj môj pozmeňujúci návrh. Navrhujem v § 133 ods. 3 za slovo „nedôjde“ vložiť slová „do 15 dní od predloženia návrhu“. Čiže celé znenie § 133 ods. 3 by znelo: „Ak zavádzanie a zmeny noriem spotreby práce nie sú dohodnuté v kolektívnej zmluve, zamestnávateľ zavádza normy aj ich zmeny vykonáva až po dohode so zástupcami zamestnancov. Ak k dohode nedôjde do 15 dní od predloženia návrhu, rozhodne príslušný inšpektorát práce podľa osobitného predpisu.“ Moje zdôvodnenie: Návrh spresňuje mechanizmus prechodu od začiatku návrhu k rozhodnutiu spotreby práce odborovou organizáciou, najmä pri zmenách výrobných metód a modifikáciách spôsobených zavádzaním nových výrobných typov. Niektoré odvetvia priemyslu, ako napríklad automobilový, vyžadujúce vysokú efektivitu prácu rešpektujúcu náročnosť výrobných procesov, pracovné podmienky a bezpečnosť a ochranu zdravia zamestnancov. Tento môj návrh ustanovuje lehotu, v ktorej zástupcovia zamestnancov majú vyjadriť súhlas so zavádzaním alebo zmenami noriem spotreby práce. Vážené dámy, vážení páni, žiadam vás o podporu môjmu pozmeňujúcemu návrhu a ďakujem vám za pozornosť.
Martvoň, Anton, poslanec NR SR (2015-09-25):
Ďakujem pekne. Pán predseda, vo všeobecnej rozprave vystúpili traja poslanci. Z toho páni poslanci Hrušovský a Kadúc podali návrh nepokračovať v rokovaní o tomto návrhu zákona. Dajte, prosím, preto hlasovať najprv o tomto návrhu, teda nepokračovať v rokovaní o návrhu zákona.
Šimkovičová, Martina, ministerka kultúry SR (2024-05-22):
Dobre, už ide. (Rečníčka reaguje na spustenie funkčnosti mikrofónu.) Ďakujem pekne, pán predsedajúci, za slovo. Vážená pani kolegyňa, vážení kolegovia, je nás tu tak pomenej, takže záverečné slovo k prvému čítaniu. Úloha predložiť vám, poslancom Národnej rady Slovenskej republiky, návrh zákona o Slovenskej televízii a rozhlase vyplýva vláde Slovenskej republiky z jej základného dokumentu, a tým je Programové vyhlásenie vlády Slovenskej republiky. Tento parlament ho schválil na sklonku minulého roka. Ďakujem vám za podporu v prvom čítaní a chcem zdôrazniť, že ak sa na tento text pozeráme s porozumením, tak je nám všetkým možno zrejmé, že skutočne nanovo upravuje postavenie, poslanie, úlohy a činnosť a riadenie Slovenskej televízie a rozhlasu, jej orgánov, hospodárenie a financovanie Slovenskej televízie a rozhlasu. Nový zákon o Slovenskej televízii a rozhlase chce vytvoriť kvalitné legislatívne prostredie pre tieto verejnoprávne inštitúcie a naplniť jej základné ciele spred štrnástich rokov, a to najmä zabrzdiť zadlžovanie verejnoprávneho vysielania a zabezpečiť jeho finančnú konsolidáciu, vrátiť vysielaniu skutočné atribúty verejnoprávnosti, vyváženosti, nezávislosti, objektívnosti, pravdivosti, transparentnosti, teda stav, ktorý predpokladali v dôvodovej správe už aj predkladatelia zákona č. 532 pred štrnástimi rokmi. Viac-menej jasný je aj zámer vlády Slovenskej republiky a Ministerstva kultúry Slovenskej republiky, aby boli novou inštitúciou efektívne využívané zverené verejné financie a zvýšila sa miera spoločenskej dôveryhodnosti týchto médií. Zvýšenou pluralitou v tvorbe názorov tvorcov v oboch verejnoprávnych inštitúciách sa vecne a obsahovo odlíšia od iných komerčných médií hlavného prúdu. Som rada, že väčšina z vás jednoznačne pochopila, že predloženým návrhom zákona sa do vysielania slovenskej televízie a slovenského rozhlasu vo veľmi veľkej miere vracia bývalá osobitá identita týchto verejnoprávnych médií, samozrejme pri dodržaní plurality a princípov demokracie a slobodnej tvorby. Chceme, aby čo najviac občanov malo záujem sledovať ich vysielanie. A chcem ešte na záver zdôrazniť, že nový zákon umožní špecifický rozvoj týchto národných inštitúcií aj v meniacom sa konkurenčnom prostredí. Vážené už panie poslankyne, vážení páni poslanci, ako predkladateľka tohto zákona o Slovenskej televízii a rozhlase vám želám úspešnú prácu v druhom a v treťom čítaní. Ďakujem za pozornosť.
Fico, Robert, poslanec NR SR (2021-12-08):
Ďakujem pekne, vážený pán podpredseda Národnej rady. Budem sa držať zásady: Mám čapicu, nemám čapicu, ja dostanem po hlave tak či tak a či budem hovoriť krátko alebo dlho, budem obvinený zo všetkých hrdelných trestných činov, ktoré sa napáchali za posledných desať rokov na území Slovenskej republiky. Preto veľmi stručne, dámy a páni, odkazujúc na viacerých predrečníkov, možno aj na toho ostatného, pána Šeligu, ktorý hovoril o situácii v slovenskom zdravotníctve, chcem zdôrazniť, že súčasťou úspešného boja s pandémiou musí byť aj stabilizácia zdravotníckeho personálu. Preto chcem predložiť v mene 19 poslancov opozície návrh, ktorého cieľom je vytvoriť podmienky na adekvátne finančné ohodnotenie predovšetkým tých zdravotníckych pracovníkov, lekárov, zdravotných sestier a ďalších, ktorí stoja v prvej línii boja proti covidu. Prostriedky, ktoré navrhnem použiť, by sa súčasne mohli dať aj na motiváciu návratu tých zdravotníckych pracovníkov, ktorí v roku 2020 a ´21 predčasne odišli či už do predčasného dôchodku, alebo zo zamestnania, alebo si prácu našli v zahraničí alebo v iných oblastiach. Preto mi dovoľte, aby som po tomto odôvodnení predložil tento krátky pozmeňujúci návrh. Návrh skupiny poslancov Národnej rady na zmenu a doplnenie vládneho návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov (tlač 808). 1. Do návrhu sa dopĺňa nový článok II, ktorý znie: „Čl. II. Zákon č. 425/2020 Z. z. o štátnom rozpočte na rok 2021 v znení zákona č. 231/2021 Z. z. sa mení a dopĺňa takto: „Rozpočtová kapitola ministerstva zdravotníctva Slovenskej republiky sa vo výdavkovej časti zvyšuje o 300 mil. eur na stabilizáciu zdravotníckeho personálu s cieľom výrazne posilniť zdravotnícke kapacity na boj s pandémiou COVID-19.“.“ Ďakujem pekne.
Glváč, Martin, podpredseda NR SR (2018-12-04):
S faktickou poznámkou jeden poslanec. Pán poslanec Grendel, nech sa páči.
Přidal, Alojz, poslanec NR SR (2011-11-30):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárstvo, výstavbu a dopravu, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj; a ďalej, aby sa za gestorský výbor určila hlasovaním Výbor Národnej rady Slovenskej republiky pre hospodárstvo, výstavbu a dopravu, a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2013-11-28):
Hlasujeme. (Hlasovanie.) 142 prítomných, 30 za, 57 proti, 55 sa zdržalo. Návrh sme neschválili.
Laššáková, Jana, podpredsedníčka NR SR (2012-10-17):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som dostala písomné prihlášky dvoch pánov poslancov, za klub SDKÚ – DS pán poslanec Beblavý, predseda výboru a za klub KDH pán Martin Fronc. Nech sa páči, pán poslanec Beblavý.
Jurinová, Erika, podpredsedníčka NR SR (2013-05-21):
Pán poslanec na vaše vystúpenie registrujem jednu faktickú poznámku. Uzatváram možnosť prihlásiť sa. Nech sa páči, pán poslanec Kvasnička.
Hrnčiar, Andrej, podpredseda NR SR (2019-01-29):
Reakcia na faktickú poznámku, pán poslanec Laurenčík.
P. Hrušovský, predseda NR SR: (2003-12-04):
(Hlasovanie.) 121 prítomných, 44 za návrh, 64 proti, 11 sa zdržalo, 2 nehlasovali. Neschválili sme pripomienky pána prezidenta pod bodom 1, 2. Pán predseda, ďalšie hlasovanie, o bode 3. Gestorský výbor... J. Drgonec, poslanec: Gestorský výbor odporúča schváliť.
Laurenčík, Milan, podpredseda NR SR (2021-02-26):
Posledným rečníkom v tomto bode programu je pán poslanec Miroslav Suja. Váš čas nastáva teraz práve. Nech sa páči.
Sulík, Richard, predseda NR SR (2011-06-28):
Pán poslanec Galbavý, nech sa páči.
Grendel, Gábor, podpredseda NR SR (2022-11-08):
Tak prezentujme sa a hlasujme. (Hlasovanie.) Prítomných 83 poslancov, za 78, proti 1, zdržal sa 1, nehlasovali 3. Tento návrh sme schválili. Takže teraz pristúpime k hlasovaniu v prvom čítaní o návrhu poslanca Vetráka na vydanie zákona, ktorým sa mení a dopĺňa zákon č. 235/2012 o osobitnom odvode z podnikania v regulovaných odvetviach (tlač 1183). Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Petrovi Kremskému, aby hlasovanie uviedol. (Hlasovanie o návrhu poslanca Národnej rady Slovenskej republiky Milana Vetráka na vydanie zákona, ktorým sa mení a dopĺňa zákon č. 235/2012 Z. z. o osobitnom odvode z podnikania v regulovaných odvetviach v znení neskorších predpisov , tlač 1183.)